​ເຈົ້າ​ແຂວງ​ໆ Logar ທີ່ອັຟກາ​ນີສຖານ​ ຖືກລອບສັງຫານ (ວີດີໂອ)
ລາຍ​ງານ​ກ່າວ​ວ່າ ລະ​ເບີດທີ່ຫ້າງ​ໄວ້ ​ໃນ​ໄມ​ໂຄຣ​ໂຟນໄດ້ລະ​ເບີດ​​ແຕກ​ຂຶ້ນ ສັງຫານ ທ່ານ Jamal ແລະ​​ເຮັດ​ໃຫ້ບາດ​ເຈັບ​ອີກຫຼາຍ​ສິບ​ຄົນ.
ເຈົ້າໜ້າທີ່ຂອງອັຟການີສຖານກ່າວວ່າ ເຫດວາງລະເບີດບັ້ນນຶ່ງ ໄດ້ສັງຫານເຈົ້າແຂວງ ແຂວງ Logar ທາງພາກຕາເວັນອອກ ຂອງປະເທດ ເຈົ້າໜ້າທີ່ແຂວງ Logar ຄົນນຶ່ງກ່າວວ່າ ເຈົ້າແຂວງ Arsala Jamal ກໍາລັງກ່າວຄໍາປາໄສ ໃນວັດແຫ່ງນຶ່ງ ໃນວັນອັງຄານ ມື້ນີ້ ເພື່ອສະເຫຼີມສະຫຼອງວັນພັກທາງສາສະໜາອີສລາມ Eid al-Adha ຕອນທີ່ລະເບີດແຕກຂຶ້ນ ສັງຫານທ່ານ Jamal ແລະເຮັດໃຫ້ບາດເຈັບອີກຫຼາຍສິບຄົນ ລາຍງານ ກ່າວວ່າ ລະເບີດໄດ້ຫ້າງໄວ້ ໃນໄມໂຄຣໂຟນຂອງທ່ານ ເຈົ້າແຂວງ ທ່ານ Jamal ໄດ້ຖືກແຕ່ງຕັ້ງໂດຍປະທານາທິບໍດີອັຟການີສຖານ ທ່ານ Hamid Karzai ແລະຖືກມອງວ່າເປັນພັນທະມິດທີ່ໃກ້ຊິດກັນ ກ່ອນທີ່ຈະໄປກໍາຕໍາແໜ່ງເຈົ້າແຂວງ ແຂວງ Logar ທີ່ມີຄວາມສໍາຄັນທາງຍຸດທະສາດ ຢູ່ທາງທິດໃຕ້ຂອງເມືອງຫລວງ ກາບູລນັ້ນ ທ່ານໄດ້ເປັນເຈົ້າແຂວງ ແຂວງ Khost ທາງພາກຕາເວັນອອກຂອງ ປະເທດ ມາກ່ອນ ຍັງບໍ່ທັນມີຜູ້ໃດອອກມາອ້າງເອົາຄວາມຮັບຜິດຊອບ ໃນການວາງລະເບີດຄັ້ງນີ້ເທື່ອ, ແຕ່ວ່າ ກຸ່ມກະບົດຕາລີບັນ ໄດ້ເພີ້ມທະວີການໂຈມຕີຕໍ່ ເຈົ້າໜ້າທີ່ລັດຖະບານແລະ ກອງກໍາລັງຮັກສາຄວາມປອດໄພຂຶ້ນ ລ່ວງໜ້າການຖອນກອງກໍາລັງຂອງອົງການ NATO ອອກ ທີ່ຈະມ້ວນທ້າຍລົງໃນປີ 2014 ນັ້ນ